《长相思 丛斜》
清代·姚燮

玉树歌残，素馨梦断，粉脂狼藉堪怜。咸阳紫陌，蜀阜青墩，一般落叶哀蝉。

绮殿当年。有阿茶凤笛，小郁鹍弦。秋老绿蘼烟。更何人、寻袜搜钿。

叹藓碣尘磨，漆灯膏闭，愁台冷月娟娟。芜陵埋帝子，可重教、侍寝黄泉。

露睇星鬋。空魂怅、樊楼旧筵。剩沙桥、风梧夜唱凄然。

作者简介：姚燮（1805—1864）晚清文学家、画家。字梅伯，号复庄，又号大梅山民、上湖生、某伯、大某山民、复翁、复道人、野桥、东海生等，浙江镇海（今宁波北仑）人。道光举人，以著作教授终身。治学广涉经史、地理、释道、戏曲、小说。工诗画，尤善人物、梅花。著有《今乐考证》、《大梅山馆集》、《疏影楼词》。